Kui olete lisanud nimekirja alla piisavalt inforessursse (järjehoidjaid, pilte, tekste), saate jagada äsja loodud materjalide kogu oma kolleegide, sõprade või õppijatega vaid paari hiireklõpsuga. Selleks avage My Library, otsige vasakul ribal üles link My Lists ning klõpsake soovitud listi e nimekirja nimel. Teile avanevad selle teema alla kogutud infoallikad, pildid ja märkmed ning vasakul on võimalused nimekirja jagamiseks (vt joonis 18). Jagada saab erinevaid kanaleid kasutades, saata lihtsalt nimekirja veebilink e-postile, jagada Twitteri, blogi või mõne sotsiaalvõrgustiku kaudu.